stanford-oval/wikipedia huggingface dataset:
אגדת ווקס מכינה
פיתוח > שינויים מהקמפיין המקורי

במאמר עבור "WWAC" בשנת 2019, הדגיש קורי מקרירי כי אוריון אקבה ודמותו, טיבריוס, לא יופיעו בסדרת ההנפשה על אף נוכחותו בחלק מההרפתקאות המקוריות, בעקבות סכסוך בינו לבין שאר השחקנים, דבר שהוביל לעזיבתו את המשחק די בראשיתו. מקרירי כתב כי "חלק מהיופי בעיבודים הוא שאתה יכול לשנות דברים שכבר לא מתאימים לסיפור שאתה רוצה לספר". לאחר עיבוד של מאות שעות של משחק ממשי ששודר בלייב, הסביר ריגל ש"ווקס מכינה, כקבוצה" השתנתה רבות. ריגל ציין כי במהלך העונה השלישית, חברי הקבוצה הולכים "למקומות שונים בסדרים שונים" ומתפצלים ומתאחדים "בדרכים שונות" כך ש"כל הקשת הליניארית של העונה שונה בהרבה משל הקמפיין". אשלי ג'ונסון הדגישה שהם הצליחו לכתוב את דמותה של פייק בסדרה באירועים ומקומות שבהם דמותה לא הופיעה בקמפיין המקורי עקב אילוצי לוח הזמנים של ג'ונסון בעת צילומי קשת הסיפור "בליינדספוט".
מרסר העיר כי "בדיעבד" ובעקבות הרחבת ההיסטוריה של אקסנדריה מאז הקמפיין המקורי, התאפשר להם לשלב היבטים שפותחו מאוחר יותר במהלך הקמפיין ברגעים מוקדמים יותר בסדרת ההנפשה. פטרנה ראדולוביץ' מ"פוליגון" הדגישה את הכללת דמותו של זרקסוס אילרז, בדיבובו של לואיס קארזו, שנוצר במקור עבור "Exandria Unlimited: Calamity" כגורם משפיע – בקאנון, האסון מתרחש "מאות שנים לפני אירועי הסדרה", אולם זרקסוס "אפילו לא הייתה קים עד חמש שנים לאחר סיום הקמפיין המקורי של ווקס מכינה, כך שכל האינטראקציה עם פייק היא חדשה בתוכנית". ראדולוביץ' ציינה בנוסף כי "הסיפור הנוכחי יכול כעת להידמות בצורה ישירה יותר לעלילות גדולות יותר שבונות עולמות ועלילות כוללות שייכנסו לפעולה בהמשך הדרך", מכיוון שהוא יכול לקחת את "הרגעים הבלתי-כתובים" המקוריים ולהפוך אותם ל"הקדמה מכוונת יותר".
שידור

עדכון שפורסם לקמפיין ה-Kickstarter ב-2019 הבטיח לתומכים שתהיה להם גישה חופשית לעונה הראשונה. בינואר 2022, הכריזה "Critical Role" שלתומכים בקמפיין תהיה גישה מוקדמת בחינם לשני הפרקים הראשונים בין התאריכים -25–27 בינואר, שעל מנת לגשת אליהם יידרשו לרכוש מנוי של "פריים וידאו" או להירשם לגרסת ניסיון בחינם.
עונתה הראשונה של הסדרה עלתה לשידור ב-28 בינואר 2022, בשירות "פריים וידאו"; הפסקול שלה הופץ באותו יום באופן דיגיטלי. עונתה השנייה עלתה לשידור ב-20 בינואר 2023. כמו בהפצת העונה הראשונה; הופצה העונה השנייה בקבוצות של שלושה פרקים בשבוע. עונתה השלישית עלתה לשירות ב-3 באוקטובר 2024; וכמו בקודמותיה, עתידה גם היא לעלות בקבוצות של שלושה פרקים בשבוע. לפני עליית העונה השלישית לשירות "פריים וידאו", אמזון העלתה את שתי העונות הראשונות במלואן לערוץ היוטיוב שלהם בחינם לזמן מוגבל.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | נעימת כותרת ראשית - תוכנית טלוויזיה/מיני-סדרה | ניל עכרי | מועמדות |  |
במדיות נוספות

אגדת ווקס מכינה – עיבוד מונפש לקמפיין הראשון של סדרת הרשת "Critical Role". הקמפיין הראשון נמשך 115 פרקים, וכל סרטון בו נמשך בין שלוש לשש שעות.
סדרת הקומיקס Critical Role: Vox Machina Origins – פריקוול המגולל את קורותיהם של חברי הקבוצה לפני אירועי הקמפיין הראשון.
הרומן Critical Role: Vox Machina – Kith & Kin ‏(2021) – פריקוול המתמקד בסיפור הרקע של התאומים וקסאהליה ווקסילדן שלוש שנים לפני שהצטרפו ל"ווקס מכינה".
הספר Critical Role: Tal'Dorei Campaign Setting ‏(2017) – מדריך לאירועי הקמפיין הראשון. הספר הוצא לאור על ידי "Critical Role" ו-"Green Ronin Publishing" תחת רישיון המשחק הפתוח של "Wizards of the Coast"  ואינו נחשב לחומר "רשמי" של מבוכים ודרקונים. מהדורה זו אזלה מהמדפים – במקומה, מהדורה מתוקנת, בשם Tal'Dorei Campaign Setting Reborn ‏(2022), יצאה לאור בהוצאת "Darrington Press". המהדורה המתוקנת משקפת את עשרים השנה שחלפו בין הקמפיין הראשון לקמפיין השני.
The Legend of Vox Machina: Whitestone Chronicles – סדרת רומנים גרפיים המשמשים כפריקוול לאירועי הסדרה, אשר נכתבו על ידי מאריק ניג'קאמפ ואוירו על ידי טיילר וולפול. הסדרה הוכרזה על ידי הוצאת "דארק הורס קומיקס" בפברואר 2023; הספר הראשון עתיד לצאת לאור בנובמבר 2024.
שקרניות קטנות: החטא הקדמון

| --- | --- |
 מבוסס על:  "שקרניות קטנות ויפות" מאת שרה שפרד
 סוגה:  דרמת נעורים מותחן מסתורין
 יוצרים:  רוברטו אגירה-סאקאסה לינדזי קאלהון ברינג
 שחקנים:  צ'נדלר קיני מאיה רפיקו ביילי מדיסון זאריה מאליה פילס אלכס איונו מלורי בכטל אריק ג'ונסון
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  18 (נכון ל־20 ביוני 2024) 
 הפקה
 מפיקים בפועל:  רוברטו אגירה-סאקאסה לזלי מורגנשטיין ג'ינה גירולמו
 חברת הפקה:  Muckle Man Productions Alloy Entertainment חטיבת הטלוויזיה של האחים וורנר
 הפצה:  האחים וורנר טלוויזיה, HBO Max 
 שידור
 רשת שידור:  HBO Max
 תקופת שידור מקורית:  28 ביולי 2022 – הווה 
 קישורים חיצוניים
 דף התוכנית ב-IMDb
 
שקרניות קטנות: החטא הקדמון (באנגלית: Pretty Little Liars: Original Sin) היא סדרת דרמת נעורים אמריקאית, שנוצרה על ידי רוברטו אגירה-סאקאסה ולינדזי קאלהון ברינג עבור שירות "HBO Max" ומהווה אתחול מחודש לסדרה "שקרניות קטנות".
הסדרה עלתה לשידור ב-28 ביולי 2022.
צוות השחקנים והדמויות > דמויות ראשיות

צ'נדלר קיני – טאבי האוורת', סינפילית (אנ') מושבעת של סרטי אימה, ששואפת לביים סרטים.
מאיה רפיקו – נועה אוליבר, אצנית שאפתנית, שזה עתה השתחררה ממוסד לעבריינים צעירים.
ביילי מדיסון – אימוג'ן אדמס, נערה בעלת-תושייה שנכנסה להיריון.
זאריה – פרן ברייאנט, בלרינה נחושה העוסקת בלחימה נגד הגזענות בתעשייה.
מאליה פילס – מיני "מאוס" הונדורה, נערה בעלת אובססיביה לאינטרנט, הסובלת מרקע של טראומה נפשית.
אלכס איונו – שון, בן זוגה של נועה וספורטאי מקובל ואהוד בתיכון מילווד.
מלורי בכטל – קארן ביזלי, מלכת הכיתה של תיכון מילווד, שלה סכסוך ממושך עם אימוג'ן.
אריק ג'ונסון – שריף ביזלי, השריף המקומי והפטריארך של משפחת ביזלי.
צוות השחקנים והדמויות > דמויות משניות

קרסון רולנד – צ'יפ
ג'ורדן גונזלס – אש
בן קוק – הנרי
אליאס קאקאבס – גרג
בנטון גרין – זיק
ליאה סלונגה – אלודי
שרון ליאל – סידני
קרלי פופ – דייווי
אלנה גוד – מרג'ורי
זאקיה יאנג – קורי
קריסטלה קרטר – האחות סימונס
דרק קלנה – וס
קייט ג'נינגס גרנט – מאדאם ז'ירי
רוברט סטנטון – מרשל קלנטון
ג'ניפר פרין – מרתה ביזלי
ליילה קרופורד – סנדי
בריאן אלטמוס – טיילר
אנתוני אורדונז – מר גרדנר
ג'פרי בין – מר סמית'י
הפקה > פיתוח

ב-2 בספטמבר 2020, נודע כי אתחול מחודש של הסדרה "שקרניות קטנות" נמצא בפיתוח באולפני האחים וורנר, ושעל הפקתה ויצירתה יהיה אמון יוצר "ריברדייל", רוברטו אגירה-סאקאסה, שיחליף בתפקיד את א. מרלן קינג. עוד נמסר כי האתחול המחודש יציג דמויות חדשות וקשתות עלילה חדשות. ב-23 בספטמבר 2020, נמסר כי שירות "HBO Max הזמינה רשמית את הסדרה, שתהיה בת 10 פרקים ותיקרא "שקרניות קטנות: החטא הקדמון", ושתופק ותפותח על ידי אגירה-סאקאסה ולינדזי קאלהון ברינג. אגירה-סאקאסה אף אמון על הפקת הסדרה בפועל לצדן של לזלי מורגנשטיין וג'ינה גירולמו.
הפקה > ליהוק

ביולי 2021, נמסר על ליהוקן של צ'נדלר קיני, מאיה רפיקו וביילי מדיסון לצוות השחקנים הראשי. באוגוסט 2021, נמסר על ליהוקן של זאריה ומאליה פילס לצוות השחקנים הראשי.
הפקה > צילומים

ב-8 ביולי 2021, נמסר כי צילומי הסדרה עתידים להתקיים באולפני "Upriver" שבסאוגרטס, ניו יורק, בשלהי קיץ 2021. צילומי הסדרה החלו ב-23 באוגוסט 2021 בהדסון, ניו יורק, והסתיימו ב-4 במאי 2022.
גנטמיצין

| --- | --- |

 המבנה המולקולרי של גנטמיצין
 שמות מסחריים בישראל
 גנטתרים, אופטי-גנטה
 נתונים כימיים
 כתיב כימי:  C21H43N5O7 
 מסה מולרית:  477.603 g·mol−1
 נתונים פרמוקוקינטיים
 זמינות ביולוגית:  מזערית (דרך הפה)
 קשירה לחלבונים:  0-10%
 מטבוליזם:  התרופה מופרשת ללא שינוי
 זמן מחצית חיים:  שעתיים
 הפרשה:  כליות
 בטיחות
 מעמד חוקי:  דורש מרשם
 סיכון לתלות:  לא קיים
 דרכי מתן:  דרך הווריד, תוך שרירי
 מזהים
 קוד ATC:  S01AA11, S02AA14, J01GB03, D06AX07, S03AA06 
 מספר CAS:  1403-66-3
 PubChem:  3467
 ChemSpider:  390067
 
גנטמיצין (באנגלית Gentamicin) היא תרופה אנטיביוטית ממשפחת האמינוגליקוזידים המשמשת לטיפול בזיהום חיידקי עמיד. התרופה נמכרת תחת השם המסחרי גנטמיצין איקא (Gentamicin-Ika).
שימוש רפואי

גנטמיצין היא אנטיביוטיקה ממשפחת האמינוגליקוזידים, המשמשת לטיפול במגוון זיהומים חיידקיים. זיהומים אלה כוללים בין היתר זיהום עצם, אנדוקרדיטיס, מחלת דלקת האגן, מנינגיטיס, דלקת ריאות, דלקת בדרכי השתן, וספסיס. עם זאת, גנטמיצין אינו יעיל לטיפול בזיהומים הנגרמים על ידי גונוריאה או כלמידיה.
גנטמיצין ניתן בהזרקה תוך-ורידית, בהזרקה תוך-שרירית, או בשימוש מקומי. תכשירים לשימוש מקומי משמשים לעיתים לטיפול בכוויות או בזיהומים באזור החיצוני של העין. בדרך כלל, התרופה ניתנת לפרק זמן קצר של עד יומיים, עד שמתקבלים תוצאות תרבית חיידקים המאפשרות התאמה של אנטיביוטיקה ספציפית בהתאם לרגישות החיידק.
יש צורך לעקוב אחר מינון התרופה באמצעות בדיקות דם, על מנת להבטיח טיפול יעיל ולהפחית סיכון לתופעות לוואי.
חיידקים רגישים

גנטמיצין פעיל נגד מגוון רחב של זיהומים חיידקיים, בעיקר חיידקים גרם-שליליים כגון: Pseudomonas ,Proteus ,Escherichia coli ,Klebsiella pneumoniae, Enterobacter aerogenes ,Serratia, וכן נגד החיידק הגרם חיובי,Staphylococcus. היא משמשת לטיפול בזיהומים בדרכי הנשימה, בדרכי השתן, בדם, בעצמות וברקמות רכות הנגרמים על ידי חיידקים הרגישים לתרופה.
עם זאת, אין עדויות מספקות לתמיכה בגנטמיצין כטיפול קו ראשון בזיהום של Neisseria gonorrhoeae, והוא אינו מתאים לטיפול בזיהומים של Neisseria meningitidis או Legionella pneumophila בשל הסיכון לשוק הנגרם מ-Endotoxin מסוג Lipid A. התרופה יעילה גם כנגד Yersinia pestis (מחולל המגפה) וקרוביו, וכן נגד Francisella tularensis (מחולל מחלת הטולרמיה).
עם זאת, חלק מחיידקי Enterobacteriaceae, Pseudomonas spp., .Enterococcus spp, וכן Staphylococcus aureus, ומיני Staphylococcus נוספים מראים רמות שונות של עמידות לתרופה.
אוכלוסיות מיוחדות > הריון והנקה

גנטמיצין אינו מומלץ בהריון אלא אם תועלתו עולה על סיכוניו. התרופה חוצה את השליה, ודווחו מקרים של חירשות מולדת בלתי הפיכה דו-צדדית בילודים. הזרקה תוך-שרירית של גנטמיצין לאם עלולה לגרום לחולשת שרירים ביילוד.
בטיחות התרופה ויעילותה באמהות מניקות אינן מבוססות, אך ניתן למצוא רמות מדידות של התרופה בחלב אם ובדם התינוק היונק.
אוכלוסיות מיוחדות > קשישים

אצל קשישים יש לבדוק את תפקוד הכליות לפני תחילת הטיפול ובמהלכו, בשל ירידה בקצב הסינון הגלומרולרי. רמות התרופה עלולות להישאר גבוהות בגוף למשך זמן רב יותר באוכלוסייה זו. יש להשתמש בגנטמיצין בזהירות באנשים עם תפקוד לקוי של הכליות, מערכת השמיעה, מערכת שיווי המשקל או השרירים.
אוכלוסיות מיוחדות > ילדים

גנטמיצין עשוי להיות פחות מתאים לשימוש בילדים, כולל תינוקות, בשל רמות גבוהות יותר של התרופה בדם וזמן מחצית חיים ארוך יותר באוכלוסייה זו. יש לבצע מעקב תקופתי אחר תפקוד הכליות במהלך הטיפול. תופעות לוואי ארוכות טווח עשויות לכלול אובדן שמיעה, בעיות שיווי משקל, היפוקלצמיה, היפוקלמיה וחולשת שרירים בהזרקה.
תופעות לוואי

תופעות לוואי של גנטמיצין נעות מתגובות קלות יחסית, כמו בחילות והקאות, ועד לתגובות חמורות יותר, הכוללות: ספירת תאי דם נמוכה, תגובות אלרגיות, בעיות נוירומוסקולריות, נזק עצבי (נוירופתיה), נזק לכליות (נפרוטוקסיות), והפרעות באוזן (אוטוטוקסיות).
תופעות לוואי > נזק לכליות (Nephrotoxicity)

נפרוטוקסיות מתרחשת בקרב 10%-25% מהמטופלים באמינוגליקוזידים, וגנטמיצין נחשבת לאחת התרופות הנפרוטוקסיות ביותר בקבוצה זו. במקרים רבים הנזק הכלייתי הוא הפיך, אך הוא עלול להיות קטלני.
הסיכון לנזק כלייתי תלוי במינון, בתדירות ובמשך הטיפול, וכן בשימוש במקביל בתרופות מסוימות כמו NSAID, משתנים, ציקלוספורין, ציספלטין ,צפלוספורין, אמפוטריצין, ונקומיצין, וחומרי ניגוד יודיים.
גורמים שמעלים את הסיכון לנזק לכליות כוללים:
גיל מבוגר
תפקוד כלייתי ירוד
הריון
תת-פעילות של בלוטת התריס
תפקוד כבד לקוי
התייבשות (Volume depletion)
חמצת מטבולית
מחסור בנתרן
יש לעקוב אחר תפקוד כליות, קריאטינין בדם, רמות אלקטרוליטים, תפוקת שתן, נוכחות חלבון בשתן, וריכוז כימיקלים כמו אוריאה בדם.
תופעות לוואי > נזק לאוזן הפנימית (Ototoxicity)

כ-11% מהמטופלים באמינוגליקוזידים חווים נזק לאוזן הפנימית. תסמינים נפוצים כוללים: טנטון, אובדן שמיעה, סחרחורת, בעיות שיווי משקל וקואורדינציה.
שימוש כרוני בגנטמיצין עלול לפגוע בשני אזורים באוזן:
פגיעה בתאי השיער של האוזן הפנימית, שעלולה לגרום לאובדן שמיעה בלתי הפיך.
פגיעה במערכת הווסטיבולרית באוזן הפנימית, שעשויה לגרום לבעיות שיווי משקל.
גורמים שמעלים את הסיכון לנזק לאוזן:
גיל מבוגר
רמות גבוהות של חומצת שתן בדם
תפקוד כלייתי ירוד
תפקוד כבד ירוד
מינונים גבוהים
טיפול ממושך
שימוש במשתנים חזקים (כגון furosemide)
המלצות להפחתת סיכון כוללות שמירה על הידרציה נאותה, במהלך הטיפול להפחתת הסיכון לאוטוטוקסיות.
כמוכן, מעקב קפדני אחר רמות התרופה, תפקודי כליות, ותסמינים של פגיעה באוזן הפנימית לאורך כל הטיפול.
התוויות נגד

אין להשתמש בגנטמיצין אם לאדם יש היסטוריה של רגישות יתר, כגון אנפילקסיס, או תגובה רעילה חמורה אחרת לגנטמיצין או לכל אמינוגליקוזידים אחרים. נדרשת זהירות רבה יותר באנשים עם מיאסטניה גרביס והפרעות נוירו-שריריות אחרות מכיוון שקיים סיכון להחמרת חולשה. כמו כן, יש להימנע מגנטמיצין כאשר רושמים אנטיביוטיקה אמפירית במסגרת בוטוליזם אפשרי לתינוקות (אמפיצילין עם גנטמיצין משמש בדרך כלל כטיפול אמפירי בתינוקות) גם עקב החמרה בתפקוד העצבי-שרירי.
פרמקולוגיה של התרופה > פרמקודינמיקה

גנטמיצין פועלת על ידי עיכוב הסינתזה של חלבונים בחיידק. התרופה נקשרת בצורה בלתי הפיכה לתת-היחידה ה-30S של הריבוזום החיידקי, מה שמוביל לשיבוש בקריאת הקוד הגנטי וליצירת חלבונים פגומים.
מנגנון זה גורם להשפעה בקטריוצידית (קוטלת חיידקים), במיוחד בריכוזים גבוהים. לגנטמיצין יש "אפקט תלוי ריכוז", שבו יעילותה עולה ככל שריכוז התרופה בדם גבוה יותר ביחס לריכוז המעכב המינימלי (MIC) של החיידק. בנוסף, יש לתרופה "אפקט פוסט-אנטיביוטי", שמשמעותו היא שהשפעתה האנטי-בקטריאלית נמשכת גם לאחר שריכוז התרופה בדם יורד מתחת לרמת ה-MIC. יחד עם זאת, לגנטמיצין פוטנציאל רעילות לכליות (נפרוטוקסיות) ולשמיעה (אוטוטוקסיות), ולכן יש לנטר בקפדנות את רמות התרופה והמצב הקליני של המטופל.
פרמקולוגיה של התרופה > פרמקוקינטיקה

גנטמיצין הוא אנטיביוטיקה אימונוגלוקוזידית הפועלת בעיקר כנגד חיידקים גרם-שלילי וחלק מהחיידקים הגרם חיובי. הספיגה של גנטמיצין ממערכת העיכול היא מינימלית, ולכן הוא ניתנת בדרך כלל בהזרקה תוך-ורידית או תוך-שרירית. נפח הפיזור (Vd) של התרופה הוא קטן יחסית, מה שמעיד על כך שהיא מופצת בעיקר לנוזל החוץ-תאי ולא חודרת לרקמות שומניות בצורה משמעותית. גנטמיצין אינה עוברת מטבוליזם בכבד ומופרשת כמעט במלואה דרך הכליות בצורה קבועה. זמן מחצית החיים שלה נע בין שעתיים לשלוש שעות אצל מטופלים עם תפקוד כלייתי תקין, אך הוא מתארך משמעותית במצבים של אי-ספיקת כליות. לכן, נדרשת התאמת מינון בהתאם לרמת הקראטינין של המטופל.
לקריאה נוספת

https://www.infomed.co.il/drugs/gentamicin
https://www.drugs.com/mtm/gentamicin.html
הערות שוליים

↑  https://www.infomed.co.il/drugs/gentamicin
מחלת השימוטו

| --- | --- |

בלוטת התריס של חולה במחלת השימוטו
 תחום:  אנדוקרינולוגיה 
 תסמינים:  anti-thyroid autoantibodies 
 קישורים ומאגרי מידע
 eMedicine:  article/120937 
 DiseasesDB:  5649
 MeSH:  D050031
 OMIM:  140300
 סיווגים
 ICD-10:  E06.3
 ICD-11:  5A03.20 
 
מחלת הַשימוֹטוֹ (באנגלית: Hashimoto’s Thyroiditis; קרויה על שם האקארו השימוטו (ביפנית: 橋本 策)) היא מחלה אוטואימונית המופיעה בעיקר אצל נשים, הגורמת לתת-פעילות של בלוטת התריס בעקבות הרס של הבלוטה.
גילוי המחלה

ב־1912 תיאר ד"ר האקארו השימוטו (Hakaru Hashimoto) ארבע נשים עם הפרעה כרונית של בלוטת התריס. בלוטת התריס של החולות הייתה מוגדלת, והתאפיינה באינפילטרציה (הסננה) דיפוזית של לימפוציטים, פיברוזיס (לייפת) ואטרופיה (ניוון) של פרנכימת הבלוטה. מבחינה היסטולוגית ניתן לראות כי התסנין הכבד של הלימפוציטים הורס את תאי הבלוטה (התאים הפוליקולריים) וניתן לראות תאים מיוחדים הקרויים תאי hurthle- אלו הם תאים אשר עברו שינוי (היו בעבר תאים פוליקולריים רגילים) והם בעלי ציטופלסמה רחבה יותר, המאופיינת בנוכחות של מיטוכונדריות רבות. בנוסף ניתן להבחין בזקיקים לימפטיים הכוללים מרכזי נבט לימפטיים.
בעבר חשבו שהמחלה נדירה ולרוב נעשתה האבחנה בזמן ניתוח או על ידי הפתולוג לאחר כריתת הבלוטה. השכיחות העולה בשיטת הביופסיה באמצעות החדרת מחט (FNA =Fine-Needle Aspiration Biopsy) והתפתחות שיטות סרולוגיות לניטור נוגדנים, הובילו לאבחנה לעיתים קרובות יותר.
כיום מסתבר כי זוהי מחלת בלוטת התריס הנפוצה ביותר.
האינדיקציה הראשונה לאנומליה אימונולוגית בהקשר למחלה נראתה בניסוי שבו גילו כי קיימת עלייה משמעותית ברמות הגמא גלובולין (IgG) (סוג של נוגדן נפוץ) בסרום החולים. בניסוי נוסף, הוספת דם של חולה השימוטו לרקמת בלוטת תריס בריאה גרמה להרס תאי הרקמה, במופע הדומה לזה שמתקבל במחלה עצמה.
ממצאים אלה, ועוד רבים, הביאו לחשד כי מדובר במצב מתמשך של תגובה אוטואימונית - מצב שבו המערכת החיסונית של אדם תוקפת את גופו שלו.
אפידמיולוגיה

השימוטו היא המחלה השכיחה ביותר מבין מחלות בלוטת התריס.
בין 1-1.5 מתוך 1,000 בני אדם יחלו במחלה זו בשלב מסוים של חייהם.
שכיחותה אצל נשים גבוהה פי 8–15 מאשר אצל גברים.
המחלה אומנם יכולה להתפרץ בכל גיל, כולל אצל ילדים, אך היא נצפית לרוב בקרב נשים בגילאי 30-60.
סימפטומים

בצורה קלאסית מתחילה המחלה בהגדלה של הבלוטה (לעיתים נדירות ייתכנו כאב מתון, רגישות ודחיקה של מבנים באזור הצוואר) והתפתחות הדרגתית של היפותירואידיזם (תת תריסיות) הנובעת מהרס התאים המייצרים את ההורמונים, על ידי מערכת החיסון.
ניתן לחלק את התפתחות המחלה לשלושה שלבים:
בשלב הראשון, יש פעילות יתר של בלוטת התריס (היפר-תיירואידיזם). לאחר מכן יכולה להיות פעילות תקינה כביכול, אף על פי שהמחלה מתקדמת (נובע מכך שהתאים הנותרים מתרבים ומייצרים כמות תקינה של T3 ו- T4). בשלב השלישי, כל התאים נהרסים, והתוצאה היא תת-תריסיות.
הסימן שמאפיין לרוב את הפגיעה בבלוטת התריס היא יצירה של דלקת מקומית עקב התגובה האוטואימונית.
למחלה שתי גרסאות קלאסיות:
גויטר (זפק). (מופיע במחלות בלוטת תריס נוספות כגון "מחלת גרייבס", גם היא מחלה אוטואימונית, ו"קרטנת" - תת תריסיות מלידה הגורמת לעיתים לפיגור חמור).
אטרופיה (ניוון) של הבלוטה. כ־10% מהחולים בדלקת אוטואימונית של בלוטת התריס הם בעלי בלוטה אטרופית, ונוטים להאמין כי זו מייצגת את השלב הסופי של המחלה.
תסמיני המחלה משתנים מאדם לאדם, ובהתאם לשלב המחלה.
התסמינים הנפוצים: עייפות כרונית, עלייה במשקל, חולשה, אי סבילות לקור, כאבי שרירים
אבחון

כשמתעורר חשד למחלת בלוטת התריס מתחילים את האבחון בבדיקת רמות ה-TSH (תירוטרופין), הורמון המופרש מההיפופיזה שתפקידו לעורר את פעילות בלוטת התריס. כשבבדיקת דם מתגלה רמה גבוהה של הורמון TSH, זה מצביע על חוסר בהורמוני בלוטת התריס, דבר הגורם למשוב חיובי על ההיפופיזה לשחרור TSH נוסף. בדרך כלל, על מנת לאבחן את המחלה, תספיק בדיקה זו יחד עם בדיקה לנוכחות נוגדנים נגד בלוטת התריס (התירואיד).
במקרים הקשים יותר לאבחון ניתן לבצע בדיקות נוספות (אולטרסונוגראפיה, ביופסיה, בדיקת רמות הורמון והורמון חופשי בדם).
אצל 90% מהחולים נמצאים בסרום נוגדנים נגד TPO (פראוקסידז של בלוטת התריס). ה-TPO הוא אנזים ממברנלי (אנזים המעוגן בקרום התא), שתפקידו בבלוטת התריס הוא חמצון יון היוד והבאתו למצב אנרגטי שיאפשר סינתזה של הורמוני הבלוטה. 20%-50% מהחולים מציגים נוגדנים נגד תירוגלובולין. חלבון זה מיוצר על ידי תאי הבלוטה ויש לו תפקיד בהובלת תירוזין (חומצת אמינו שהיא אבן הבניין העיקרית של הורמוני הבלוטה). במצב של הרס הבלוטה ישנה "בריחה" של תירוגלובולין לפריפריה ויצירה של נוגדנים נגדו. הופעת נוגדנים אלה מעידה על פעילות אינטנסיבית של מערכת החיסון נגד הבלוטה.
גורמי המחלה

מחקרים הראו קשר בין שני גנים לבין התפתחות מחלת השימוטו, וגם כמה גורמים סביבתיים.
התפרצות המחלה יכולה לנבוע מגורמים גנטיים (גנים, מין האדם) מגורמים סביבתיים (מזהמים, לחץ, צריכה עודפת של יוד או מחסור בסלניום)
עם זאת, הסיבה להפעלה הראשונית של התגובה החיסונית לא ידועה עדיין, אך ישנן שתי השערות עיקריות:
וירוס או חיידק המחקה חלבון של בלוטת התריס, כגון החיידק Yersinia enterocolitica או הווירוס HCV.
תאי בלוטת התריס עצמם מציגים מולקולת MHC-class 2 ("דגלים" המסמנים למערכת החיסון לתקוף תא המציג אותם), המעוררת את תגובת מערכת החיסון נגדם (מסיבה לא ברורה). תחילת התגובה בשפעול של לימפוציטים T "עוזרים", אלה מעודדים לימפוציטים B לייצר נוגדנים נגד בלוטת התריס. בנוסף, על ידי הפרשת חומרי תקשורת של מערכת החיסון ישנו שפעול תאי T ציטוטוקסים, תאי הרג טבעיים (נייטיביים) (על ידי תגובת Fas – FasL) ורשת סבוכה של פעולות הרס, שבסופו של דבר גורמת להרס רקמת הבלוטה. ניתן למצוא בסרום של חולים אלו נוגדנים עצמיים נגד התירו-גלובולין וה- anti microsomal AB.
טיפול

עיקר הטיפול הוא במתן תחליף תירוקסין (levothyroxine) לפי רמת התת-תריסיות של החולה, ובכך ליצור איזון. בנוסף, עוזר התירוקסין להורדת רמות הנוגדנים בסרום ולצימצום גודל הזפק.
ראו גם

בלוטת התריס
הערות שוליים

↑  Fabrizio Monaco, Thyroid diseases, CRC Press, 2012, עמ' 78
1 2  Giulia Cogni, Luca Chiovato, An overview of the pathogenesis of thyroid autoimmunity, HORMONES 2013, 12(1):19-29
↑  Chatzipanagiotou, S., Legakis, J.N., Boufidou, F., Petroyianni, V., Nicolaou, C. Prevalence of Yersinia plasmid-encoded outer protein (Yop) class-specific antibodies in patients with Hashimoto's thyroiditis. Clinical Microbiology and Infection. Volume 7 Issue 3, Pages 138 - 143. 20 Dec 2001.
| --- | --- |
בקרת זהויות :  NLI: 987007553713505171  GND: 4357666-7  NKC: ph884102  NSK: 000216146 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עיר הרצח (סדרת טלוויזיה)

| --- | --- |

כרזת הסדרה בעברית
 מבוסס על:  התכנית Murder in Successville (אנ')
 סוגה:  פשע בדיוני (אנ') סדרת משטרה (אנ') הומור סוריאליסטי (אנ')
 יוצרים:  קריסטר ג'ונסון
 שחקנים:  ויל ארנט חניפה ווד (אנ') לילאן באוודן (אנ') פיליפ סמית'י
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  7 (6 פרקים + פרק ספיישל לחג המולד)
 הפקה
 מפיקים בפועל:  ויל ארנט קריסטר ג'ונסון מארק פרומן ג'ונתן שטרן (אנ') פיטר פרינסיפטו בריאן שטיינברג טום דיוויס (אנ') אנדי ברטון ג'יימס דה פרונד
 חברת הפקה:  Electric Avenue Abominable Pictures (אנ') Mister Krister Artists First Tiger Aspect Productions (אנ')
 הפצה:  נטפליקס
 שידור
 תקופת שידור מקורית:  3 בפברואר 2022
 קישורים חיצוניים
 דף התוכנית ב-IMDb
עיר הרצח (באנגלית: Murderville) היא סדרת טלוויזיה משטרתית קומית המבוססת בעיקרה על אלתורים. הסדרה פותחה על ידי קריסטר ג'ונסון עבור רשת הזרמת המדיה נטפליקס. הסדרה מבוססת על הסדרה הבריטית Murder in Successville (אנ') ברשת הטלוויזיה BBC. הסדרה עלתה לאוויר ב-3 בפברואר 2022 וכללה עונה אחת בת שישה פרקים וכן פרק ספיישל לכבוד חג המולד.
בסדרה המקורית, כל תושבי העיירה (וביניהם גם החשודים ברצח) הם סלבריטאים בריטים מוכרים המגולמים על ידי שחקנים. בעיר הרצח, כל הדמויות הן פיקטיביות ולא מבוססות על אנשים אמיתיים.
עלילה

בעיר הבדיונית "עיר הרצח" (באנגלית: Murderville), טרי סיאטל הוא בלש בכיר בתחנת המשטרה בעיר ובעלה לשעבר של רונדה ג'נקינס-סיאטל, מפקדת התחנה. בכל פרק, שחקן אורח מפורסם מגלם "בלש טירון" ומצוות בתור השותף החדש של טרי על ידי רונדה. למרות זאת, השחקן האורח לא מקבל תסריט לפני צילומי הפרק ועליו לאלתר במטרה למצוא את הרוצח. מבנה הפרקים מתחיל כך שטרי מקבל שותף חדש, המפקדת רונדה מספרת שבוצע רצח וטרי ושותפו יוצאים לחקור. בכל פרק ישנם שלושה חשודים ברצח, כאשר את השניים הראשונים מראיינים טרי ושותפו, ואילו את החשוד השלישי, השחקן האורח מתשאל לבדו כאשר טרי בחדר אחר ומסייע לשחקן באמצעות מיקרופון ואוזניה נסתרת.
בסוף כל פרק, שלושת החשודים מרוכזים בחדר אחד וטרי מצווה על השחקן האורח לחשוף מי לדעתו ביצע את הרצח. לאחר שהשחקן האורח נקב בשם של חשוד, המפקדת רונדה מתפרצת לזירה וחושפת בפני השחקן אם הוא צדק או לא.
במידה והשחקן האורח ניחש נכון, הרוצח נלקח מהמקום על ידי שוטרים.
במידה והשחקן האורח טעה, רונדה מפטרת אותו וחושפת בפניו מי היה הרוצח האמיתי. לאחר מכן הרוצח נלקח מהמקום על ידי שוטרים.
שחקנים > דמויות קבועות

ויל ארנט – הבלש טרי סיאטל, הבלש הראשי בתחנת המשטרה בעיר. אדם מגושם המצוי בעיצומם של הליכי גירושין מרונדה. טרי מתקשה להמשיך הלאה לאחר מותה של שותפתו הקודמת, לורי גריפין שמתה לפני כ-15 שנה במהלך עבודתה.
חניפה ווד (אנ') – מפקדת התחנה רונדה ג'נקינס-סיאטל, מפקדת התחנה ואשתו לשעבר של טרי. מופיעה בתחילת הפרק כשהיא מצוותת את טרי לשותף חדש ומודיעה על רצח שהתרחש בעיר. לאחר מכן, רונדה מופיעה בסוף הפרק וחושפת בפני השחקן האורח האם הוא צדק או טעה בניחושו.
לילאן באוודן (אנ') – אמבר קאנג, חוקרת מקרי מוות שמופיעה בתחילת הפרק. נוהגת להציג את הגופה בפני טרי ושותפיו.
פיליפ סמית'י – דרן "דאז" פיליפס, בלש משטרה שמתחיל לצאת עם רונדה. לא מחבב את טרי.
שחקנים > השותפים

השותפים הם שחקנים מוכרים שמופיעים בתפקיד עצמם ומצוותים לטרי במטרה לחקור רצח.
קונאן או'בריאן (עונה ראשונה) – סטנדאפיסט ומנחה תוכניות אירוח אמריקאי.
מרשון לינץ' (אנ') (עונה ראשונה, אורח בפרק הספיישל) – שחקן פוטבול אמריקאי.
קומייל ננג'יאני (עונה ראשונה) – שחקן אמריקאי.
אנני מרפי (אנ') (עונה ראשונה) – שחקנית אמריקאית.
שרון סטון (עונה ראשונה) – שחקנית אמריקאית.
קן ג'ונג (עונה ראשונה) – שחקן אמריקאי.
ג'ייסון בייטמן (פרק הספיישל) – שחקן אמריקאי.
מאיה רודולף (פרק הספיישל) – שחקנית אמריקאית.
פיט דייווידסון (פרק הספיישל) – שחקן אמריקאי.
שחקנים > שחקנים אורחים > עונה ראשונה

אליסון בייקר (אנ') – דב מלטון, שוליית קוסם לשעבר שעובדת בתור מלצרית.
מרי הוליס אינבודן (אנ') – קאת'י, מנהיגת תנועת מחאה נגד קוסמים.
דיוויד ווין (אנ') – מג'יק מלווין, קוסם.
רוב יובל (אנ') :
צ'ארלס וורטינגתון – בנה של קורה וורטינגתון שירש מאמו את העסק המשפחתי.
צ'סטר וורטינגתון – בנה השני של קורה המנודה ממשפחתו בעקבות פרנויות שמקורן בשרדנות. מתגורר בבונקר אותו הוא מכנה "המדינה שלו".
צ'אד וורטינגתון – בנה השלישי של קורה ומשפיען רשת כושל.
איאן גומז – קווין ריביירה, שותפו העסקי לשעבר של הנרצח סת' גורלי.
ג'יי לרסון (אנ') – בראד טורקר, ספורטאי שלמד עם סת' גורלי וטרי סיאטל בתיכון.
ארין הייס (אנ') – ליסה קאפאביאנקו, למדה בעבר עם טרי בתיכון.
נינה פדרט – נאנט' דובואה, שפית.
אריקה הרמנדז – גברת אניה קמפבל, גננת בגן.
ג'ון איניס (אנ') – ויני פאלמירי, מנהיג "מאפיית משאית האוכל".
אירן וויט – ד"ר ג'וסלין אלכסנדר, מנהלת בית חולים.
סמנת'ה קוטארן – ד"ר מדיסון צ'אן, בת זוגו לשעבר של סבסטיאן פירס.
ניקול סאליבן – רבקה הנדריקס, יזמית.
פיטר גיליס – שיימוס דויל, רוצח שכיר במאפיה האירית.
פיל לאמאר (אנ') – דונלד ברטון, מפקח המשטרה במשטרת עיר הרצח.